**Доп. материал к Парламентскому уроку-2016**

Татарстан бүгенге көндә Россия Федерациясенең әйдәп баручы, динамикалы үсә торган субъектларының берсе булып тора.

2015 елда Татарстан Республикасының социаль-икътисадый үсеш күрсәткечләре динамикасы, тулаем Россиядәге кебек үк, түбәндәге шартларда формалашты:

* сәяси хәлнең кискенләшүе;
* фонд базарларында киеренкелек;
* нефть һәм валюта базарларында тотрыксызлык.

Шул ук вакытта, Татарстанда инвестиция проектларын гамәлгә ашыру, инновацион үсешкә булышлык итү чараларын үстерү республиканың тулаем төбәк продуктын чагыштырма бәяләр буенча 100 % ка – 2014 ел дәрәҗәсенә җиткерергә мөмкинлек бирде *(Россиянең тулай төбәк продукты – 96,1%)*.

2015 ел йомгаклары нигезендә якынча бәяләү түбәндәгеләрне күрсәтә:

* тулай төбәк продукты күләме 1,8 трлн сум дәрәҗәсендә бәяләнә *(1,795)*;
* сәнәгать производствосы күләме 1,85 трлн сум тирәсе тәшкил итте;
* сәнәгать производствосы индексы 2014 елдагы күрсәткечкә карата 100,4% ны тәшкил итә *(Россиянең* сәнәгать производствосы индексы *– 96,7%)*.

Татарстан икътисадның төп тармаклары буенча илдә алдынгы позицияләрдә тора:

* тулай төбәк продукты күләме буенча – 7 урын *(2,9%)*;
* авыл хуҗалыгы тулай продукциясе буенча – 3 урын *(4,5%)*;
* сәнәгать җитештерүе буенча – 5 урын *(3,9%)*;
* төп капиталга инвестицияләр кертү буенча – 3 урын *(4,2%)*;
* төзелеш буенча – 5 урын *(4,1%)*.

Соңгы биш ел дәвамында республикада халык санының табигый артуы күзәтелә.

Республика икътисадының нигезен элеккечә үк нефть чыгару һәм нефть химиясе тәшкил итә.

**Узган ел йомгаклары буенча:**

* бәяләү буенча, 33,6 млн тонна нефть чыгарылды *(шулардан 26 млн тоннадан (26,707) артыграгын «Татнефть» ГАҖ чыгарды)*;
* 2014 ел белән чагыштырганда нефть чыгаруның үсеш темпы 101,6% булды.

Үтә үзле нефть чыгару буенча проектларны гамәлгә ашыру быел дәвам иттереләчәк.

Әгәр узган елда 378 мең тонна үтә үзле нефть чыгарылган булса, быел исә якынча 1,3 млн тонна *(1,327)* чыгару күздә тотыла.

Чыгарылган нефтьнең яртысыннан артыгы Татарстан заводларында эшкәртеләчәк.

ТАНЕКО һәм ТАИФ-НКның авыр калдыкларны тирәнтен эшкәртү комплекслары нефтьнең эшкәртелешен 2017 елга 95 һәм 98 процентка кадәр җиткерергә мөмкинлек бирәчәк.

Моннан тыш, Түбән Кама нефтехимның елына 600 мең тонна этилен эшләп чыгару куәтенә ия булган яңа олефин комплексы, шулай ук аның белән бәйле производстволар пиролиз продуктларын эшкәртүне тәэмин итәчәк.

2015 ел ахырында яңартып корылган Түбән Кама җылылык электр үзәгендә 350 МВт егәрлекле яңа энергоблок файдалануга кертелде.

**Авыл хуҗалыгы.**

Узган елның якынча йомгаклары буенча:

* барлык төр хуҗалыкларда җитештерелгән тулай авыл хуҗалыгы продукциясе 219 млрд сум тәшкил итәчәк *(2014 ел белән чагыштырганда 103,2%)*;
* авыл хуҗалыгы формированиеләрендә акчалата керем - 78 млрд сум *(2014 елга карата 114 %)*, шул исәптән терлекчелектән - 53,3 млрд сум *(тулаем акчалата керемнең 68 проценты)*;
* тармак буенча дәүләт ярдәмен исәпкә алып хисапланган керем - 11 млрд сум, керем ала торган хуҗалыклар өлеше - 93%.

**2015 елда республикада:**

* 3,5 млн тонна ашлык;
* 2 млн тонна шикәр чөгендере;
* 1,5 млн тонна бәрәңге;
* 360 мең тонна яшелчә җыеп алынды.

Авыл хуҗалыгындагы формированиеләребез бүген – илдә сөт җитештерү һәм сату буенча алдынгы урында.

Бәяләү буенча, 2015 елда барлык төрхуҗалыкларда якынча 1,7 млн тонна сөт җитештерде *(2014 елдагы белән чагыштырганда 101%)*.

Авыл хуҗалыгы комплексы өлкәсендәге зур проектлардан 2016 елда түбәндәгеләр планлаштырыла:

* Чаллыда тәүлегенә 144 тонна продукция җитештерүче кош ите эшкәртү предприятиесен файдалануга кертү;
* түбәндәге төзелешләрне тәмамлау:

- Минзәлә районында дуңгызчылык комплексы *(«Камский бекон»ҖЧҖ)*;

- Балык Бистәсе районында мөгезле эре терлек итен башлангыч эшкәртү буенча «Русский Мрамор» предприятиесе;

* итне күпбаскычлы эшкәртү һәм колбаса продукциясе җитештерү буенча «Камская Нива» предприятиесен төзүне һәм реконструкцияләүне төгәлләү.

**Авыл юллары.**

Бүген Татарстандагы 3076 торак пунктның 681енә *(яисә барлыгы 22%)* тулаем озынлыгы1500 километрдан артып китә торган юл каты катламсыз калып тора.

2015 елда каты катламлы юллар 62 торак пунктка кадәр уздырылды.

Быел әлеге эшләрне дәвам итү һәм тулаем озынлыгы 123,8 км тәшкил итә торган каты катламлы юлларны 44 торак пунктка уздыру планлаштырыла.

**Торак төзелеше.**

Ел саен республикада 2 млн кв. метрдан артык торак файдалануга кертелә. Бу күрсәткеч ягыннан Татарстан Россия төбәкләре арасында беренче дистәгә керә.

2016 елда торак мәйданын файдалануга тапшыру узган ел дәрәҗәсеннән кимрәк булмас дип планлаштырыла.

**Телекоммуникация һәм элемтә.**

2015 елда цифрлы эфир телевидениесе челтәрен төзү тәмамланды.

Татарстанда бу өлкәдә халыкка хезмәт күрсәтүнең гомуми дәрәҗәсе:

* 1нче мультиплекс ярдәмендә – 98%;
* 2 нче мультиплекс ярдәмендә - 78%.

Узган елда республика территориясендә Интернет челтәреннән файдаланучы абонентлар саны 3,4 миллионнан артып китте.

**Инновацияләр.**

2015 елда илебез картасында югары технологияле компанияләр белән беррәттән, инвесторлар өчен дә мөмкинлекләр бирүче шәһәр – Иннополис пәйда булды.

ИТ өлкәләрдә югары квалификацияле белгечләргә сыйфатлы үз продукциябезне җитештерергә мөмкинлек бирү аның төп бурычы булып тора.

Иннополис төзелешен тәмамлау 2030 елга билгеләнгән. Бу вакытка шәһәрдә кеше саны 155 меңгә җитәчәк, шуларның 60 меңе югары квалификацияле белгечләр булачак.

Узган елда Татарстан Россия төбәкләренең инновация активлыгы рейтингында 2 нче урынны алды.

Республиканың инновацион-технологик үсешендә кече бизнесның роле шактый зур.

Икътисад үсешендә муниципаль дәрәҗәдәге мәйданчыкларның артуы мөһим фактор булып тора.

Бүген республикада 45 шундый мәйданчык эшли инде, аларда:

* 280 резидент эшчәнлек алып бара;
* 5,5 меңнән артык эш урыны булдырылды;

2015 елның беренче ярты еллыгында әлеге мәйданчыкларда 7 млрд сум күләмендә продукция җитештерелде.

Республикада Россиянең моношәһәрләрне үстерү фонды белән бергәләп икътисадны модернизацияләү һәм аеруча кризислы социаль-икътисадый хәлдәге моношәһәрләр *(Чаллы һәм Зеленодольск)* инвестиция проектларына булышлык күрсәтү буенча актив эш алып барыла.

**Социаль-мәдәни өлкә.**

Узган елда түбәндәге социаль объектлар төзелеп, кулланылышка тапшырылды:

* 79 сәламәтлек саклау объекты;
* 42 мәдәни билгеләнештәге объект.

Татарстан Республикасы муниципаль районнарында социаль-мәдәни һәм ял итүне оештыру эшчәнлеген үстерү социаль өлкәдәге өстенлекле юнәлешләрнең берсе булып тора.

Әлеге бурычны гамәлгә ашыру өчен 2015 елда «Авыл клублары» мәдәни объектлар төзү программасы кысаларында республикада 42 мәдәният үзәге салынды *(Татарстан Республикасы бюджетыннан финанслау күләме 541,7 млн сум тәшкил итте)*.

Бүген Татарстанның муниципаль районнарында мәдәни-ял итү юнәлешендәге 2008 учреждение эшли, шуларның 1929ы – авыл җирлегендә *(96%)*.

Узган ел эчендә 26 мәдәният объектына 100 млн сумга капиталь ремонт уздырылды.

2016 елга муниципаль берәмлекләр тәкъдимнәрен исәпкә алып мәдәният объектларын ремонтлау буенча 331,5 млн сумлык 43 объект кертелгән исемлек төзелде.

Элеккечә үк без тарихи-мәдәни мирас үсешенә аеруча зур игътибар бирәбез.

Свияжск утрау-шәһәрчеге һәм Бөек Болгар шәһәре Татарстанда туризмны үстерү үзәкләре булып тора.

Шулай да, гомумән алганда, Татарстан Республикасының тарихи-мәдәни мирасы, туристлык-рекреация мөмкинлеге буларак, бик аз файдаланыла әле.

Эчке туризмны, шул исәптән аның этник берәмлеген үстерү муниципалитетларның гаять мөһим бурычы булып тора.

**Мәгариф.**

2015 елда:

* 136 мәктәптә капиталь ремонт уздырылды;
* 225 урынлык 75 яңа балалар бакчасы, шул исәптән Иннополиста да, файдалануга тапшырылды;
* мәктәпкәчә оешмалар урнаштыру өчен 16 бинада ремонт ясалды;
* эшли торган 38 балалар бакчасында өстәмә төркемнәр ачылды.

Әлеге эш нәтиҗәсендә мәктәпкәчә мәгариф оешмаларында 12 365 урын булдырылды *(2013 - 6857 , 2014 -11075)*.

Узган елда Татарстан Эшче һөнәрләр буенча WorldSkills-2019 дөнья чемпионатын уздыру хокукын яулап алды. Дөньяның төрле илләреннән меңнәрчә яшь һөнәр иясе белем һәм күнекмәләр дәрәҗәсен бәяләү бәйгесендә катнашачак.

Безнең алда әлеге ярышларны тиешле югары дәрәҗәдә оештыру һәм уздыру буенча берничә мөһим бурыч тора. Болар инфраструктураны үстерүгә дә, Татарстаннан чемпионатта җиңеп чыгарга сәләтле катнашучылар әзерләүгә дә кагыла.

**Сәламәтлек саклау.**

Төбәк дәрәҗәсендә югары технологияле медицина үзәкләре булдыру белән беррәттән, гражданнарыбызга яшәү урыннары буенча медицина хезмәте күрсәтүне үстерүгә дә зур игътибар бирелә.

Шәһәрләрдә һәм районнарда 35 сәламәтлек саклау учреждениесендә төзелеш, реконструкция һәм капиталь төзекләндерү эшләре төгәлләнде. Әлеге максатларда республика бюджетыннан 2,4 млрд сумнан артык акча бүлеп бирелде.

2015 елда 74 модульле фельдшер-акушерлык пункты төзелде.

* 5 участок хастаханәсендә;
* 7 табиблык амбулаториясендә;
* 7 амбулатория-поликлиника сәламәтлек саклау учреждениесендә;
* 239 фельдшер-акушерлык пунктында *(шул исәптән, 8 мәктәптә)* капиталь төзекләндерү эшләре уздырылды.

Финансларга кагылышлы хәлнең катлаулы булуына да карамастан, 2016 елда да сәламәтлек саклауның башлангыч звеносын үстерүгә булышлык күрсәтүне дәвам итәчәкбез.

Әлеге тармакта, шул исәптән авыл җирлекләрендә дә, кадрлар белән тәэмин итү мәсьәләсе элеккечә үк аеруча кискен булып кала.

Бу мәсьәләне хәл итү өчен республикада түбәндәгеләр тормышка ашырыла:

* 1 млн сум күләмендә бирелә торган компенсация түләү программасы;
* һәм торак шартларын яхшыртуга 500 мең сум күләмендә Татарстан Республикасы Хөкүмәте грантларын бирү программасы *(табиб эшкә урнашачак районда социаль ипотека буенча фатир бирү)*.

Кайбер районнар мөстәкыйль рәвештә дә табибларны һәм урта медицина персоналын торак белән тәэмин итү буенча чаралар тормышка ашыралар.

**Хезмәт, халыкны эш белән тәэмин итү, социаль яклау.**

Татарстан Идел буе федераль округы төбәкләре арасында хезмәт хакы күләме буенча алдынгы урыннарның берсен алып тора.

Республикада уртача хезмәт хакы:

* 2015 елның гыйнвар-октябрендә 28 мең 600 сумны тәшкил итте;
* 2014 елның шушы чоры белән чагыштырганда ул 6,6%ка артты.

Авыл хуҗалыгында уртача хезмәт хакы 17 мең сум.

2015 елда Россия Президентының «май ае указлары» кысаларында берничә этапта бюджет өлкәсе хезмәткәрләренең хезмәт хакы арттырылды.

**Массакүләм спорт.**

Ел башында республикада даими рәвештә физик культура һәм спорт белән шөгыльләнүче гражданнар саны 37,4% ка артты (1 млн 330 мең кеше). Әлеге күрсәткечләр буенча Татарстан Россия Федерациясе субъектлары арасында дүртенче урынны алып тора.

Системалы төстә спорт белән шөгыльләнүче мөмкинлекләре чикләнгән кешеләр саны 8,2% ка кадәр җитте (26 193 кеше). Муниципаль районнар белән безнең уртак бурычыбыз – бу санны 10%ка җиткерү.

Спорт корылмалары төзүгә аеруча зур игътибар бирелә:

* 2015 елда 162 спорт мәйданчыгы төзелде;
* 2016 елда 188 мәйданчык төзү планлаштырыла.

**Узган ел республика тормышы масштаблы вакыйгаларга бай булды:**

* Россия тарихында беренче тапкыр Спортның су төрләре буенча 16 нчы дөнья чемпионаты уңышлы узды. Ярышларда дөньяның 190 иленнән вәкилләр (2413 спортчы, 1495 рәсми зат) катнашты. Бик күп Татарстан предприятиеләре аны оештыруда катнашты.
* Бөек Җиңүнең 70 еллыгы зурлап билгеләп үтелде. Юбилейны бәйрәм итүгә әзерлек кысаларында Татарстанда ветераннарның социаль-көнкүреш һәм торак шартларын яхшырту, аларга медицина хезмәте күрсәтүнең сыйфатын күтәрү буенча чаралар комплексы эшләнде.
* Татарстанда игълан ителгән Парклар һәм скверлар елы кысаларында республикабыз халкының актив катнашуы нәтиҗәсендә бик күп эшләр башкарылды.

Татарстан – Идел буе федераль округының елга, сулыкларга иң бай төбәге. Республика территориясендә 36 меңнән артык су объекты бар. Шуңа да 2016 ел Татарстанда Су саклау зоналары елы дип игълан ителде.

**Милләтара һәм конфессияара дуслык һәм татулык.**

Бүгенге көндә республикада этноконфессиональ хәл, тулаем алганда, тотрыклы. Уңай вазгыять өстенлек итә.

* халыкның 84,4 % ы милләтара;
* 82,8 % ы конфессияара мөнәсәбәтләрнең торышын уңай бәяли.

Республика тормышында түбәндәге мөһим вакыйгалар булып узды:

* Болгар ислам академиясен оештыру һәм Казан Мәрьям Ана иконасы соборын торгызу турында карар кабул итү (Татарстан Республикасы Президенты Указына Халыклар бердәмлеге көнендә кул куелды (2015 елның 4 ноябре).
* мәдәни мирас объектлары – Казан шәһәренең Галиев мәчетендә һәм Изге рух иңү чиркәвендә торгызу һәм реставрацияләү эшләрен төгәлләү.

Авыл җирлекләрендә, шулай ук муниципаль дәрәҗәдә милли-мәдәни оешмаларга этномәдәни чаралар, халык бәйрәмнәре уздыруда (оештыру һәм хокукый яктан ярдәм, әлеге өлкәдә өстенлекле проектларны тормышка ашыруга субсидияләр һәм грантлар бүлеп бирү) булышлык итү аеруча мөһим.

Шулай да, җәмгыятебезгә радикаль һәм экстремистик идеяләр үтеп керү куркынычы саклана әле. Шуңа да авыл җирлекләрендә тиешле формалар һәм ысуллар табып эшләү таләп ителә.

**Сайлаулар.**

Татарстан Республикасы Президентын һәм җирле үзидарәнең вәкиллекле органнары депутатларын сайлау республикабызда 2015 елның төп сәяси вакыйгасы булып тора.

Сайлау йомгаклары шуны күрсәтте:

* халыкның югары гражданлык активлыгын,
* җитәкчеләр алып барган курсның, Татарстанда тормышка ашырылучы икътисадый һәм социаль программаларның берсүзсез хуплануын.

Быел безнең алда яңа сайлау кампаниясе тора. Россия Федерациясе Дәүләт Думасы депутатларын сайлау яңа схема буенча алып барылачак. Парламентның түбән палатасының ярты өлеше яңадан бер мандатлы округлар буенча сайланачак (Дәүләт Думасының моңа кадәрге ике составы партия исемлекләре буенча гына сайланды). Республикада 6 округ формалашты. Бу депутатлыкка кандидатларга, аларның һөнәри осталык дәрәҗәләренә һәм халык алдында җаваплылык тоеп эшләүләренә өстәмә таләпләр куя.

Сайлаулар катлаулы социаль-икътисадый һәм иҗтимагый-сәяси хәл өстенлек иткән чорда узачак. Әлеге кыенлыкларны оппозициядә булган төрле сәяси көчләр үз мәнфәгатьләрендә файдаланачак. Безнең алда торган мөһим бурыч – җәмгыятьнең патриотик көчләрен берләштерү, республикада сәяси тотрыклылыкны һәръяклап ныгытырга омтылу.

Район башлыкларына, депутатларга, җирле хакимият органнары вәкилләренә граждан җәмгыяте институтларына булышлык итүгә, алар белән хезмәттәшлек алып баруга, халыкның хокукый белемен арттыруга тагын да зуррак игътибар бирергә кирәк.